ম্যাসিডনের প্রথম আলেকজান্ডার
৪৯৮ খ্রিস্টপূর্বাব্দে প্রথম আলেকজান্ডার যখন পিতা প্রথম আমুনতাসের স্থালাভিষিক্ত হয়ে ম্যাসিডনের সিংহাসনে আরোহণ করেন, তখন ম্যাসিডন হাখমানেশী সম্রাট প্রথম দারিয়ুসের সামন্তরাজ্যে পরিণত হয়েছে। ৪৯২ খ্রিস্টাব্দে পারস্য সেনাপতি মার্ডোনিয়াসের গ্রিক অভিযানের ম্যাসিডন সম্পূর্ণ রূপে হাখমানেশী সাম্রাজ্যের অধীনস্থ হয় এবং প্রথম আলেকজান্ডার ম্যাসিডনের নামমাত্র শাসকে পরিণত হন। এতৎসত্ত্বেও স্যাল্যামিসের যুদ্ধে প্রথম আলেকজান্ডার পারস্য সেনাবাহিনীর সম্ভাব্য রণকৌশল সম্বন্ধে পরামর্শ দিয়ে গ্রিকদের সাহায্য করেছিলেন। যুদ্ধে গ্রিকরা টেম্পে নামক একটি গর্জ প্রতিরক্ষার কৌশল নিয়েছিলেন, কিন্তু প্রথম আলেকজান্ডার তাঁদের একটি পরিবর্ত রাস্তার কথা সম্বন্ধে অবগত করলে গ্রিকরা বিশাল পারস্য সেনাবাহিনী পৌছনোর আগেই তাঁর পরামর্শমতো নিরাপদ স্থানে চলে যেতে সক্ষম হয়।
বিশ্বের ইতিহাস
পারসিক যুদ্ধগুলির পরে যে বিশৃঙ্খলার সৃষ্টি হয়, সেখান থেকে ম্যাসিডোনিয়া গ্রিসের কর্তৃত্বময় শক্তি হিসেবে আবির্ভূত হয়। আলেকজান্ডার ছিলেন এই রাজ্যের তরুণ রাজা। তিনি গ্রিক সেনাবাহিনীকে নেতৃত্ব দিয়ে আবার পারস্য আক্রমণ করেন এবং পারস্যসহ বিপুল আয়তনের ভূখন্ড জয় করেন। পারসিকরা বর্তমান ইরান অঞ্চলটিতে বাস করত। তাদের সাম্রাজ্য পূর্বে ভারতের প্রান্তসীমা থেকে পশ্চিমে বর্তমান তুরস্ক অঞ্চল পর্যন্ত বিস্তৃত ছিল। পারস্যের মহান সব রাজা, যেমন মহান কুরুশ, বিশাল ও দক্ষ সেনাবাহিনীর নিয়ন্ত্রণে ছিলেন। ৫৪৯ খ্রিস্টপূর্বাব্দে মহান কুরুশ লিডিয়া দখল করেন। ৫৩৯ খ্রিস্টপূর্বাব্দে পারসিকরা ব্যাবিলন তাদের নিয়ন্ত্রণে আনে। ৫২৬ খ্রিস্টপূর্বাব্দে পারস্যের রাজা কাম্বুজিয়া মিশর জয় করেন। ৫২১ থেকে ৪৮৬ খ্রিস্টপূর্বাব্দে পর্যন্ত ১ম দরিয়ুশ পারস্যের রাজা ছিলেন। তাঁকে “রাজাদের রাজা” বলা হত। তিনি সাম্রাজ্যের ভেতর দিয়ে বার্তা দ্রুত পাঠানোর জন্য সুন্দর সড়কব্যবস্থা তৈরি করেছিলেন। তিনি তারা সাম্রাজ্যকে সাত্রাপি নামক অনেকগুলি প্রদেশে বিভক্ত করেছিলেন। তিনি পর্সা বা পার্সেপোলিস নামের অসাধারণ সুন্দর রাজধানী শহর নির্মাণ করেন, যা বর্তমান যুগের ইরানের শিরাজ শহরের কাছে অবস্থিত। ৪৯৯ খ্রিস্টপূর্বাব্দ থেকে পারস্যের সাথে গ্রিকদের চরম শত্রুতা শুরু হয়। প্রথমে রাজা দরিয়ুশ এবং পরবর্তীতে রাজা ক্ষিয়র্শা গ্রিস দখলের চেষ্টা করে ব্যর্থ হন। ৪৮০ খ্রিস্টপূর্বাব্দে পারস্য তার বিশাল নৌবহর নিয়ে গ্রিস আক্রমণ করলেও সালামিসের যুদ্ধে তারা পরাজিত হয়।